CELEX: 62013TN0614
Language: et
Date: 2013-11-26 00:00:00
Title: Kohtuasi T-614/13: 26. novembril 2013 esitatud hagi — Romonta versus komisjon

1.2.2014   
            
            
               ET
            
            
               Euroopa Liidu Teataja
            
            
               C 31/13
            
         26. novembril 2013 esitatud hagi — Romonta versus komisjon
   (Kohtuasi T-614/13)
   2014/C 31/24
   Kohtumenetluse keel: saksa
   
      Pooled
   
   
      Hageja: Romonta GmbH (Seegebiet Mansfelder Land, Saksamaa) (esindajad: advokaadid I. Zenke, M. Vollmer, C. Telschow ja A. Schulze)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 5. septembri 2013. aasta otsus 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3, osas, milles selle otsuse artikli 1 lõikes 1 lükatakse tagasi hagejale erakorraliste heitkoguste eraldamine kasvuhoonegaasidega kauplemise kolmandaks perioodiks aastatel 2013–2020 vastavalt Saksa Treibhausgas-Emissionshandelsgesetz’i (kasvuhoonegaaside heitkogustega kauplemise seadus) § 9 lõikele 5.
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on proportsionaalsuse põhimõtet
               
                           —
                        
                        
                           Hageja arvates rikub vaidlustatud otsus proportsionaalsuse põhimõtet, sest keeldumine lubatud heitkoguse ühikute erakorralisest eraldamisest on kostja sõnastatud eesmärki arvesse võttes väär ja on lisaks sellele täiesti ebaproportsionaalne hagejale seetõttu tekkiva kahjuga. Teise võimalusena väidetakse, et otsus 2011/278/EL (1) on Euroopa Liidu õiguse vastane ja tühine.
                        
                     
         
               2.
            
            
               Teine väide, et rikutud on subsidiaarsuse põhimõtet
               
                           —
                        
                        
                           Selle väite raames toob hageja välja, et vaidlustatud otsus rikub subsidiaarsuse põhimõtet, mille kohaselt peavad Euroopa Liidu meetmed piirduma vajalikuga. Erinevalt kostja seisukohast on liikmesriikidele jäänud (olgugi et piiratud) õigus kehtestada lubatud heitkoguse ühikute eraldamise norme. Nende normide hulka, mille kehtestamise pädevus on liikmesriikidele jäänud, kuuluvad sellised erakorralise eraldamise normid nagu on sätestatud Saksa Treibhausgas-Emissionshandelsgesetz’i § 9 lõikes 5.
                        
                     
         
               3.
            
            
               Kolmas väide, et rikutud on põhiõigusi
               
                           —
                        
                        
                           Siin väidab hageja, et vaidlustatud otsus rikub tema põhiõigusi seoses ettevõtlusvabadusega, kutsevabadusega ja omandiga, ilma et seda sekkumist põhjendaks Euroopa Liidu poolt tunnustatud üldist huvi pakkuv eesmärk või teiste inimeste õiguste ja vabaduste kaitse.
                        
                     
         
      (1)  2011/278/EL: Komisjoni 27. aprilli 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (teatavaks tehtud numbri K(2011) 2772 all) (ELT L 130, lk 1).